
Es presenta un recull general dels episodis de proliferacions algals nocives (PANS) a 
les aigiies costaneres de les Illes Balears de les que es té un registre científic a dia 
d'avui. S'inclouen dades obtingudes a publicacions de tipus reglat i dades incloses en 
el que es coneix com a literatura "grisa", bàsicament informes de caire tècnic. 
Aquesta recopilació servirà per a l'aplicació de la Directiva Marc Europea de l'Aigua 
(DMEA) i la determinació de la qualitat ecològica d'aquestes aigiies. Tot i què, el 
primer registre de discoloració fa referència al port de Palma al 1957, les primeres 
dades d'abundàncies cel-lulars es remunten a 24 anys endarrere i corresponen al port 
de Sóller al 1991. Des de llavors, s'han anat registrant esporàdicament PANS a una 
part important dels litorals de Mallorca, Menorca i Eivissa, que en algunes zones es 
produeixen de forma recurrent en diferents anys. Les zones que semblen més 
conflictives són el sud-oest de Mallorca i els voltants de Sant Antoni de Portmany a 
Eivissa. Els registres inclouen 21 proliferacions d'alta biomassa, amb concentracions 
de les espècies dominants de l'ordre de 10° cél-I', i altres 43 proliferacions amb 
concentracions cel-lulars de 10*-10° cél-1?, amb clara majoria durant els mesos 
d'estiu, seguits per la primavera. Aquestes PANs estan majorment associades a 
proliferacions de dinoflagel-lades i en menor nombre a diatomees i altres espècies 
flagel-lades. Les zones que per ara semblen menys afectades per PANs són la zona 
nord de Menorca, llevant, sud-est i nord de Mallorca i l'illa de Formentera. 

nocives (PANS), litoral, fitoplàncton, Illes Balears. 


UPDATE OF HARMFUL ALGAE BLOOMS (HABs) RECORDS IN COASTAL 
VVATERS OF THE BALEARIC ISLANDS AS A BASE FOR THE 
IMPLEMENTATION OF THE EUROPEAN WATER FRAMEWORK 
DIRECTIVE. The present study reports current records of Harmful Algae Blooms 
(HABs) in coastal waters of the Balearic Islands. Data obtained both from formal 
publications and from “grey” literature, mainly technical reports, are included. The 
present compilation will be used as a base for the implementation of the European 
Water Framework Directive (WFD) and to describe the water ecological status. 
Although the first record available of a red tide takes us back to 1957 in Palma 
harbour, the first cell abundance data came from 24 years ago and refer to Sóller 
harbour in 1991. Diverse HABs have been recorded since that moment in numerous 
locations of Mallorca, Menorca and Eivissa coastal line, some of them show 
recurrent patterns. Most conflicting sites are located southwest of Mallorca and in 
Sant Antoni de Portmany from Eivissa surroundings. 21 HABs with causative 
species cell abundances higher to 10° cet TT. and 43 with 10*-10° eet P) have been 

recorded, most of them during summertime and secondarily during spring. HABs 
have been mainly related to dinoflagellates species, then to diatoms and other 
flagellates. Few HABs have been recorded on the eastern, southeastern and on 
northern coast of Mallorca, none on the northern coast of Menorca and the whole 


island of Formentera. 


Keywords: Water Framework Directive (WFD), harmful algae blooms (HABs), 
coastal waters, phytoplankton, Balearic Islands. 

Introducció 


La Directiva Marc Europea de l'Aigua 
(DMEA, 2000) en el seu Annex V estableix 
els Indicadors Biologics com a 
particularment importants per a la 
classificació de l'Estat Ecològic de les 
aigues. En el cas de les aigiies costaneres 
aquests indicadors són el fitoplàncton, les 
macroalgues i el bentos, entre els quals hi 
ha les fanerògames marines. La utilització 
del fitoplàncton com indicador ecològic ha 
d'incloure l'estudi de la biomassa, la 
composició i l'abundància fitoplanctònica i, 
a més, la freqüència i intensitat de 
proliferacions fitoplanctòniques. 

S'entén per proliferació fitoplanctònica 
o “bloom” un increment sobtat de les 
poblacions de —microalgues que, en 
presència d'unes condicions apropiades pel 
seu creixement, poden assolir 
concentracions cel-lulars de 10*-10° cel-1* 
durant un període de temps, normalment 
entre una i tres setmanes, i que poden estar 
associades a creixements d'una única 
espècie o grups d'espècies (Masó i Garcés, 
2006). Per altra banda, el terme proliferació 
algal nociva (PAN) inclou també altres 
esdeveniments que directa o indirectament 
poden resultar nocius per l'home o la resta 
de l'ecosistema. Aquestes proliferacions o 
esdeveniments poden ser causades per una 
gran diversitat d'espècies i les seves 


conseqiiencies són variades (Glibert i 
Pitcher, 2001). Poden esdevenir tòxiques 
per la producció de toxines, que actuen a 
través de la cadena tròfica per ingestió de 
marisc O peix, directament pel consum 
d'aigies dolces, per respiració d'aerosols 
marins, o causen mortaldat de la biota de la 
zona (Hallegraeff et al., 1995; Lee, 1999, 
Barroso er al., 2008). Alguns d'aquests 
esdeveniments de toxicitat poden produir-se 
fins i tot quan les concentracions cel:lulars 
de l'organisme causant són baixes (Masó i 
Garcés, 2006). Per altra banda, les 
microalgues poden esdevenir nocives pel 
desenvolupament de proliferacions d'alta 
biomassa, causant el col-lapse respiratori de 
bivalves o peixos, obstrucció d'ormejos de 
pesca, esdeveniments d'anòxia, producció 
d'escumes, altres substàncies mucilaginoses 
o fenòmens de discoloració de les aigiies, 
tradicionalment ` denominades — (marees 
roges" (Hallegraeff et al., 1995, Zingone i 
Enevoldsen, 2000). A més, aquestes 
proliferacions poden ocasionar grans 
pèrdues econòmiques pel deteriorament de 
les aigües d'ús recreatiu, que criden 
especialment l'atenció del públic en general 
i les autoritats, i en alguns casos es 
confonen amb esdeveniments de 
contaminació per vessament d'aigües 
residuals (Masó i Garcés, 2006). Segons 
Tintoré (2007) es pot considerar una 
proliferació d'alta biomassa a partir de 

concentracions cel-lulars de 10° cèl. Tt, 
quan l'aigua pot presentar discoloració i 
tenir efectes negatius per les activitats 
recreatives. 

L'augment dels esforços en investigació 
dedicats als estudis dels diferents tipus 
d'esdeveniments ha contribuit, durant les 
dues darreres dècades, a la detecció de 
noves espècies tòxiques o nocives a 
determinades zones d'estudi i al registre de 
les seves  proliferacions. Entre els 
investigadors s'accepta que avui en dia ens 
trobam davant un clar augment de 
proliferacions algals nocives tan a nivell 
mundial com a aigiies de la Mediterrània 
(Masó i Garcés, 2006). Aquests 
esdeveniments s'han convertit en un dels 
principals problemes que pateixen avui en 
dia les zones costaneres i semblen estar 
clarament relacionat amb les activitats 
humanes (Masó i Garcés, 2006). Alguns 
exemples en són el transport de quists a 
través de les aigiies de llast, per moviment 
d'estocs de marisc i a través de residus 
plàstics flotants (Masó er ol, 2003), 
processos d'eutrofització i augment de 
zones confinades a les zones costaneres 
(Vollenweider et al., 1992, Puigserver et 
al., 2002) i alteració de les xarxes tròfiques 
per disminució d'organismes consumidors a 
causa de la sobrepesca o canvis en les 
condicions ambientals (Rothschild et al., 
1994). 

Els primers estudis del fitoplàncton en 
aigiies marines de les Balears es remunten a 
les dècades dels anys 40 i 50. Aquests 
estudis pioners són qualitatius i inclouen 
llistes d'espècies recollides amb xarxes de 
plàncton que no recullen les espècies de 
mides més petites, i a vegades són alhora 
quantitatius incloent abundancies de 
pigments o abundàncies relatives en termes 
de major o menor abundància d'unes o 
altres espècies (Navarro i Massutí, 1940, 
Massutí, 1943 i 1948; Balle, 1953, 1959a, 


1959b, 1959c i 1961; Lecal, 1954 i 1959; 
Balle et al., 1959). Aixi mateix, Navarro i 
Bellon (1945) recullen en el seu cataleg de 
la flora del Mar Balear més de 150 
espècies, varietats i formes d'algues 
fitoplanctòniques amb exclusió de les 
diatomees. Per altra banda, el primer estudi 
que inclou dades qualitatives i quantitatives 
amb estimacions de les abundancies 
cel-lulars per volum d'aigua, mitjançant 
sedimentació de tota la comunitat 
fitoplanctónica, és l'estudi del plàncton 
superficial al nord-oest i sud de l'illa de 
Mallorca i a les aigiies de Cabrera al juliol 
de 1966 (Riera i Blasco, 1967). Així 
mateix, diversos estudis inclouen 
valoracions de les abundàncies relatives de 
les espècies fitoplanctòniques recollides 
mitjançant Xarxes o botelles 
oceanogràfiques Niskin i expressades com 
a percentatges del total de la comunitat 
(Jansà, 1976, Del Hoyo, 1980; Dehesa, 
1981; entre d'altres). 


Cap als anys 90 esdevenen més 
habituals les anàlisis qualitatives i 
quantitatives amb estimacions de les 


abundàncies cel-lulars del fitoplàncton de 
mostres sedimentades. En la majoria de 
casos els estudis s'han restringit a àrees 
molt localitzades, principalment badies i 
ports, tan pel que fa referència a estudis de 
tota la comunitat fitoplanctònica (Vives, 
1992; Puigserver, 2003) com als estudis 
relatius a espècies nocives o tòxiques i 
proliferacions (Moyà i Martínez-Taberner, 
1993, Forteza et al., 1998, Puigserver et al., 
2001, Basterretxea et al., 2005, entre 
d'altres). Finalment, són més escassos i 
recents els estudis del fitoplàncton al 
conjunt de tot el litoral Balear (Tintoré, 
2007, Puigserver et al, 2010). 
Esporàdicament també s'ha constatat la 
possible relació d'algun esdeveniment de 
mortaldat de peixos amb proliferacions 
fitoplanctòniques (Mloul et al., 2008). 

Part d'aquests estudis inclouen registres 
de proliferacions algals, causades per 
diferents espècies i que poden ser 
considerades com a nocives. L'objectiu que 
ens proposam en aquest treball és realitzar 
una actualització del registres de les 
proliferacions algals nocives (PANs) 
ocorregudes a les aigiies costaneres de les 
Illes Balears, que servirà per a l'aplicació 
de la Directiva Marc Europea de l'Aigua i 
la determinació de la qualitat ecològica 
d'aquestes aigües. 


Materials i mètodes 


En primer lloc, en aquest treball hem 
realitzat una revisió bibliogràfica dels 
estudis referents a les ` comunitats 
fitoplanctòniques de les aigues litorals de 
les Illes Balears. Ja que el nostre objectiu 
era recollir la maxima informació 
disponible avui en dia, la recopilació recull 
treballs inclosos en publicacions de tipus 
reglat, com poden ser revistes científiques, 
llibres especialitzats i contribucions a 
congressos, així com dades incloses en el 
que es coneix habitualment com a literatura 
grisa". En aquest darrer apartat s'inclouen 
bàsicament informes de caire tècnic 
encomanats per diferents administracions i 
que, en la majoria de casos, són de difícil 
consulta. En primer lloc i a partir d'aquesta 
recopilació, s'han seleccionat les dades 
corresponents a estimacions qualitatives i 
quantitatives de les espècies que formen 
part del fitoplàncton i que expressen 
resultats en nombre de cèl-lules per volum 


d'aigua. 
En segon lloc, en el present treball 
també — s'inclouen ` dades obtingudes 


mitjançant les anàlisi de mostres procedents 
de diferents projectes del nostre grup 
d'investigació en Ecologia Interdiscipli- 
nària del Departament de Biologia de la 


UIB, que no han estat publicades amb 
anterioritat, i que explicam a continuació. 
Per una part, aquest treball inclou dades 
recollides en dos projectes encaminats al 
seguiment de les poblacions 
fitoplanctòniques en el Port de Maó 
(Menorca) i a la Badia de Palma a S' Arenal 
(Mallorca), per a la identificació 
d'organismes amb capacitat de causar 
problemes de toxicitat a les zones de 
recollida de marisc durant el període de 
1998 a 2007. Pel que fa al Port de Maó 
també s'inclouen dades de mostres 
recollides els anys 2014 i 2015. Aquests 
seguiments corresponen a uns períodes 
totals de dotze i deu anys respectivament i 
les mostres d'aigua s'han recollit amb una 
periodicitat diversa, que ha variat de 
mensual a estacional segons l'any d'estudi i 
el punt de mostreig. Les mostres es 
recollien a dos punts de mostreig situats a 
l'interior del Port de Maó a la zona propera 
als cultius de marisc i a dos punts situats 
devora el Club Nàutic de S'Arenal dins la 
badia de Palma. Les mostres per a l'estudi 
del fitoplàncton es recollien en una primera 
fase en superfície i a 3 m de fondària, 
mentre que a partir de març del 2000 es 
recullen mostres integrades dels 3 m 
superficials de la columna d'aigua. Les 
mostres es conservaven inicialment fixades 
amb formaldehid, canviant la metodologia 
al 2014 i passant a utilitzar unes gotes de 
Lugol acètic (Throndsen, 1978). L'estudi 
de la composició i l'abundància del 
fitoplàncton s'ha realitzat seguint les 
tècniques clàssiques de ` microscòpia 
invertida o tècnica d'Utermòhl (Lund et al., 
1958, Margalef, 1974a) utilitzant columnes 
de sedimentació de 50 o 100 ml. Les anàlisi 
han inclòs la identificació i recompte tan de 
les espècies potencialment nocives o 
tòxiques com de les espècies 
acompanyants. Per a l'observació de les 
mostres s'ha utilitzat un microscopi invertit 


M. Puigserver i G. Moyà, Actualització de les proliferacions algals nocives (PANs) a Balears 31 


ZEISS Axiovert equipat per a la presa 
d'imatges digitals. En algunes ocasions per 
a la identificació d'algunes espècies s'han 
realitzat cultius al laboratori (Puigserver i 
Moyà, 2000) i preparacions per a la seva 
observació en microscòpia electrònica 
d'escombratge o de transmissió (Moestrup i 
Thomsen, 1980; Billard i Chrétiennot- 
Dinet, 1995). En altres casos per a la 
identificació d'alguns dinoflagel-lats s'ha 
realitzat la dissociació de les plaques 
utilitzant hipoclorit sòdic (Taylor, 1978), o 
s'ha utilitzat una tinció fluorescent amb 
Calcofluor white M2R (Fritz i Triemer, 
1985) realitzant les observacions amb un 
microscopi LEICA DMIL equipat amb 
llum fluorescent HG 50W. 

Per altra banda i com a part del protocol 
per a la identificació d'organismes causants 
de Marees Roges, des de l'any 2007 el 
nostre grup d'investigació està recollint 
dades puntuals en els moments que som 
alertats de la presència de discoloracions a 
diferents punts del litoral de les Balears. En 
aquests casos les mostres d'aigua s'han 
recollit a la zona de màxima discoloració, 
en botelles de plàstic d’1.5 o 2 1 de 
capacitat i uns centimetres per sota de la 
superficie. Les mostres s'han conservat 
refrigerades fins arribar al laboratori per, 
aleshores, realitzar una primera observació 
microscòpica de la mostra en viu. Així 
mateix, una part de les mostres han estat 
fixades amb unes gotes de Lugol acètic 
(Throndsen, 1978) pel seu posterior estudi. 
La identificació i recompta del fitoplàncton 
s'ha realitzat seguint la mateixa tècnica ja 
descrita de microscòpia invertida, però en 
aquest cas utilitzant columnes de 
sedimentació majoritàriament de 10 ml. 

En aquest treball també s'inclouen 
dades recollides en un recent projecte 
d'anàlisi del fitoplàncton a quatre platges 
del municipi de Santa Eulària del Riu a 
l'illa d'Eivissa. Les mostres s'han obtingut 


entre els mesos de juny a setembre de 2013 
i de juliol a setembre de 2014, a les platges 
de Cala Llonga, Santa Eulària, Es Riu i Es 
Canar. S'han recollit uns 5 cm per sota de 
la superfície de l'aigua, amb botelles de 
plàstic de 0.5 1 de capacitat i han estat 
enviades per missatgeria ràpida al 
laboratori de la UIB. En aquest cas, també 
s'ha realitzat una primera observació de les 
mostres en viu utilitzant el microscopi 
invertit i la fixació d'una part de les mostres 
amb unes gotes de Lugol acètic. L'anàlisi 
qualitatiu i quantitatiu del fitoplàncton ha 
seguit la mateixa metodologia que ja hem 
descrit anteriorment. 

A partir dels estudis que ara hem citat i 
de la recopilació bibliogràfica realitzada, 
s'ha elaborat una llista on es recullen les 
proliferacions algals nocives (PANs) 
registrades en el litoral Balear. Molts 
d'aquests esdeveniments han provocat 
discoloracions de les aigiies i en alguns 
casos alarma social. En base a Tintoré 
(2007), consideram les proliferacions algals 
d'alta biomassa, que poden associar-se a 
discoloracions, aquelles que ` tenen 
concentracions cel: lulars superiors a les 10° 
cèl-I". Però com a objectiu d'estudi també 
s'han recopilat altres proliferacions amb 
concentracions cel-lulars inferiors i de 
l'ordre de 10" a 10° cel-1”. 

Finalment hem de dir que ja que 
pretenem recopilar els antecedents per a 
l'aplicació de la DMEA, les dades 
corresponents en aquesta implantació i que 
actualment es troben en fase d'estudi no 
s'han inclòs en el present treball. 


Resultats i discussió 


En el present estudi s'han recopilat un 
total de 21 PANs amb concentracions 
cel-lulars superiors a 10° cèl- I" de l'espècie 
o espècies causants de discoloracions a les 

aigiies costaneres de les illes Balears (Taula 
1). Aquestes proliferacions es remunten a 
l'any 1991, quan Moyà i Martínez-Taberner 
registren una discoloració de color groc 
ataronjat durant el mes de juliol a les aigües 
del port de Sóller. Aquesta proliferació fou 
causada per una crisofícia i per dues 
dinoflagel-lades dels gèneres Peridinium i 
Gymnodinium (Moya i Martinez-Taberner, 
1993). Per tant, el registres de 
discoloracions amb mesura d'abundancies 
cel-lulars que s'han associat a PANS a les 
Balears es remunten a ara fa 24 anys. Tot i 
això, existeixen alguns registres anteriors 
de  discoloracions relacionades amb 
creixements fitoplanctónics a les Balears. 
Concretament Balle (1959b) observa, 
durant els mesos de juny i juliol de 1957, 
una discoloració de color verd intens en el 
port de Palma a la zona situada davant la 
desembocadura del torrent de Sa Riera i la 
zona propera al Club Nàutic. Aquesta 
discoloració fou associada a diatomees, 
quasi en la seva totalitat dels gèneres 
Thalassionema, Thalassiothrix i 
Chaetoceros i en menor abundància del 
gènere Rhizosolenia (Balle, 1959b). En 
aquells moment es varen registrar unes 
concentracions de pigments especialment 
elevades i anormals per la zona, de 325.240 
U.H.P. (Balle, 1959b). Les U.H.P., o unitats 
Harvey de pigments, corresponen 
aproximadament a 0.013 mg de plancton 
sec i sense cendres en el cas de diatomees 
(Margalef, 1960) i es tracta d’unes unitats 
avui en dia en destis. Malauradament no es 
disposa de dades d’abundancia cel-lular 
d'aquesta proliferació. Igualment, Del 
Hoyo (1981) registra una discoloració 
marró vermellosa al port de Maó durant el 
mes de maig de 1975 causada per diverses 
espècies de dinoflagel-lats del gènere 
Prorocentrum, amb un màxim de clorofil- la 
a de 55.98 mg-m”. Del Hoyo (1981) també 
cita una discoloració blanca verdosa a 


l'estiu de 1974 en el mateix port, en aquesta 
ocasió causada per coccolitoforals. 

Pel que fa a les PANs recopilades en el 
present treball, la màxima abundància 
cel-lular ha estat registrada en una 
discoloració roja causada per l'espècie 
Alexandrium minutum Halim, ocorreguda al 
port de Palma els mesos d'abril i maig de 
1995, amb un total de 45 -10% cél-1* de 
l'espècie majoritària (Forteza et al., 1998). 
En aquest cas també es varen registrar les 
màximes concentracions de biomassa 
fitoplanctòniques en termes de clorofil-la a 
que es tenen constància a hores d'ara, amb 
237 mgm’? (Quetglas i Forteza, 2001). En 
segon lloc trobam una proliferació amb 
abundàncies cel-lulars de 21 -106 cel-1* de 
l'espècie majoritària i concentracions de 
clorofila a de 105.80 mem, 
corresponents a una discoloració similar 
causada per la mateixa espécie al mateix 
lloc del port de Palma al març de 1999 
(Puigserver et al., 1999). En els dos casos 
les proliferacions es varen situar just a la 
zona de la desembocadura del torrent de Sa 
Riera. 

A més, podem observar que aquestes 
proliferacions han estat causades per 
espècies de diferents grups taxonòmics, 
predominant les dinoflagel-lades (Taula 1). 
Entre aquestes espècies s'han identificat 
una crisoficia, les diatomees Amphora spp., 
Pseudo-nitzschia pseudodelicatissima 
(Hasle) Hasle i Chaetoceros sp. i les 
dinoflagel-lades Alexandrium minutum 
Halim, Alexandrium taylori Balech, 
Gymnodinium sp., Peridinium sp. i 
Lepidodinium chlorophorum (Elbrächter et 
Schnepf) Hansen, Botes i Salas (Taula 1). 
Per altra banda, també hem recopilat un 
total de 43 PANs amb concentracions 
cel-lulars inferiors a 10° cél-1* de l'espècie 
o espècies causants de la proliferació (Taula 
2). Tenim constància que entre aquestes 

Taula 1. Registre de proliferacions algals nocives (PANS) a les Illes Balears amb abundàncies 
cel-lulars de les espècies majoritàries superiors a 10% cèl- T'. CHL.*a* = Clorofil-la ta". 

Table 1. Harmful Algae Bloom (HABs) citations with causative species cell abundances higher than 
10° cel-1?. CHL.*a* = Chlorophyll ta". 


















































LOCALITZACIO ESPÈCIES MAJORITARIES | CONCENTRACIÓ | CHL.*a* | REFERENCIA 
CEL. LULAR (mg - m*) 
TOTAL (cèl -T^ 
Port de Sóller Crisofícia 1.18 - 10° 79.04 Moya i 
(Mallorca) Peridinium sp. *1.12- 10° Martinez- 
Juliol 1991 Gymnodinium sp. Taberner, 1993 
Port de Palma Alexandrium minutum Halim *45 . 10° 237 Forteza et al., 
(Mallorca) 1998 
Abril i Maig 1995 Quetglas i 
Forteza, 2001 

Palmira-Peguera Alexandrium taylori Balech *14.8 - 10° - Forteza i 
(Mallorca) Quetglas, 1995 
Estiu 1995 
Torà-Peguera (Mallorca) | Alexandrium taylori Balech *3,3 - 10° 47.1 Forteza i 
Estiu 1995 Quetglas, 1995 
Port d'Andratx Alexandrium minutum Halim 6.69 - 10° 3.39 Moya et al., 
(Mallorca) *4. 10° 2000 
Marg 1997 
Port de Palma Amphora spp. 12.11 - 10° 11.11 Quetglas, 1998 
(Mallorca) *6.13 - 10° 
Març-Juny 1998 
Port de Palma Alexandrium minutum Halim 29.39 - 10° 105.80 Puigserver et 
(Mallorca) *20.87 - 10° al., 1999 
Marg 1999 
Peguera (Mallorca) Alexandrium taylori Balech *4.108 22 Basterretxea et 
Agost 2002 al., 2005 
Santa Ponga (Mallorca) | Alexandrium taylori Balech i zg. 108 32 Basterretxea et 
Juny 2003 Gymnodinium sp. al., 2007 
Peguera (Mallorca) Gymnodinium spp, petits 19. 106 36 Basterretxea et 
Juny 2003 dinoflagel-lats, Alexandrium al., 2007 

taylori Balech i Alexandium 

minutum Halim 
Cala Gracioneta Gymnodinium sp. 83.22 - 10° - Tintoré, 2007 
(Eivissa) 
Estiu 2003 
Port Maó (Menorca) Pseudo-nitzschia 2.17: 10° - Aquest estudi 
Juliol 2004 pseudodelicatissima (Hasle) *1.72 -10° 

Hasle 
Sant Elm (Mallorca) Gymnodinium sp. *1.75 - 10° S Tintoré, 2007 
Estiu 2004 
Cala Gracioneta Lepidodinium chlorophorum *12.50 - 10° - Toul et al., 


(Eivissa) 
Estiu 2004 





(Elbrächter i Schnepf) Hansen, 
Botes i Salas 











2008 

Es Canutells (Menorca) | Lepidodinium chlorophorum 42.72 - 10° - Toul et al., 
Estiu 2005 (Elbràchter i Schnepf) Hansen, 81.79 . 106 2008 
Estiu 2006 Botes i Salas 
Cala Alcalfar (Menorca) | Lepidodinium chlorophorum 82.54 - 10° - Illoul et al., 
Estiu 2006 (Elbràchter i Schnepf) Hansen, 2008 

Botes i Salas 
Caló d'en Pellicer Lepidodinium chlorophorum *>1.2- 10° - Toul et al., 
(Mallorca) (Elbrächter i Schnepf) Hansen, 2008 
Agost 2006 Botes i Salas 
Platja de Muro Chaetoceros sp. 13.37 - 10° - Aquest estudi 
(Mallorca) Ultraflagel-lades 3.38 - 106 
Agost 2007 
Es Canar (Eivissa) Alexandrium taylori Balech 2.23 -106 - Aquest estudi 
Juliol 2011 51.75 -10° 
Juliol 2013 1.25 -106 

81.25 -10° 














"Concentració cel-lular de l'espècie o espècies majoritàries. 


proliferacions ` s'han pogut observar 
fenòmens de discoloracions en comptades 
ocasions. Són el cas de les proliferacions 
del Port d'Andratx al 2008, Santa Eulària al 
2011 i Cala Santanyí al 2015 (Taula 2). En 
aquests casos, les espècies majoritàries han 
estat primnesioficies principalment del 
gènere Phaeocystis i les dinoflagel:lades 
Alexandrium taylori Balech i Lepidodinium 
chlorophorum  (Elbráchter i  Schnepf) 
Hansen, Botes i Salas (Taula 2). 

En aquests moments cal comentar que les 
dades recollides en el present estudi s'han 
de comparar de manera aproximada. Tot i 
que les dades que presentam són 
abundàncies cel-lulars calculades a partir de 
mostres sedimentades per la mateixa 
tècnica de microscòpia invertida, hi ha 
factors que poden donar un cert grau de 
diferència en els recomptes i que són 
bàsicament les metodologies específiques 
de mostreig i els fixadors utilitzats. En uns 
casos els mostrejos es varen realitzar a les 
zones de màxima discoloració de les aigiies 
(Moyà i Martínez-Taberner, 1993, Forteza 
et al., 1998, Puigserver et al., 1999, Moyà 
et al., 2000, i part d'aquest estudi). En 
altres casos, el mostrejos es varen realitzar 


cercant. específicament les ` millors 
condicions favorables al creixement de 
dinoflagel-lats i que eren després de dies de 
temps estable de l'estiu, a les zones més 
confinades de les platges i a les hores de 
màxima insolació, intentant registrar al 
màxim la distribució d'espècies 
potencialment nocives a platges del litoral 
Balear (Tintoré, 2007; Illoul et al., 2008). 
En altres casos els punts de mostreig 
estaven prèviament fixats, com en els 
estudis de seguiment de les poblacions 
fitoplanctòniques per a la identificació 
d'organismes amb capacitat de causar 
problemes de toxicitat a les zones de 
recollida de marisc (Puigserver i Moyà, 
2000, part d'aquest estudi) o en l'estudi de 
la comunitat fitoplanctònica en general de 
platges a Santa Eulària (aquest estudi). Pel 
que fa als fixadors, tot i qué 
majoritàriament s'ha utilitzat Lugol, alguns 
registres fan referència a mostres fixades 
amb Formalina (Forteza et al, 1998) o 
Formaldehid (Forteza i Quetglas, 1995 i 
1996, Quetglas, 1998, part d'aquest estudi). 
Finalment, hi ha dades que formen part 
d'estudis de tot el litoral Balear (Tintoré, 

Taula 2. Registre d'altres proliferacions algals nocives (PANS) a les Illes Balears amb abundàncies 
cel-lulars de les espècies majoritàries inferiors a 10° cel-1*. CHL tat = Clorofil-la a. 

Table 2. Some other Harmful Algae Bloom (HABs) citations with causative species cell abundances 
lower than 10° cé! CHL.*a* = Chlorophyll tat 















































LOCALITZACIO | ESPECIES MAJORITARIES CONCENTRACIO CHL.*a* | REFERENCIA 

CEL-LULAR TOTAL (mg - m°) 

(cèl TI 

Badia Alcúdia Leptocylindrus danicus Cleve 9.20 - 10° 3.23 Vives, 1992 
(Mallorca) *6.81 - 10° 
Juliol 1991 
Port de Maó Nitzschia acicularis (Kiitzing) 3.28 - 10° - Forteza, 1993 
(Menorca) W.Smith 42.35 - 10° 
Setembre 1993 
Port de Maó Prorocentrum triestinum 1.07: 10° - Forteza, 1996 
(Menorca) Schiller *1.6- 10° 
Febrer 1996 
Peguera Alexandrium taylori Balech *1.5-10% Forteza i 
(Mallorca) Quetglas, 1996 
Estiu 1996 
Santa Ponga Alexandrium taylori Balech *> 10° - Garcés et al., 
(Mallorca) 2000 
Peguera 
(Mallorca) 
Cala Galdana 
(Menorca) 
Cala en Porter 
(Menorca) 
Cala Tarida 
(Eivissa) 
Estiu 1997 
Port d'Andratx Alexandrium minutum Halim 1.53 - 10° > 4.5 Puigserver, 
(Mallorca) *4.75 - 10° 2003 
Febrer 1998 
Port de Maó Phaeocystis cordata Zingone 2.47 - 106 - Puigserver i 
(Menorca) et Chrétiennot-Dinet *4.7 - 10° Moya, 2000 
Marg 2000 Altres Primnesioficies 
Peguera Ostreopsis spp. 82.5 -10 - Vila et al., 
(Mallorca) 2008 
Juny 2001 
S'Arenal Leptocylindrus minimus Gran 3.67: 10° - Aquest estudi 
(Mallorca) *1.30 - 10° 
Juny 2003 
S” Arenal Pseudo-nitzschia 141: 106 - Aquest estudi 
(Mallorca) pseudodelicatissima (Hasle) *7.32 - 10° 
Desembre 2003 Hasle 
Cala Torrent Gymnodinium sp. *1.41 - 10° - Tintoré, 2007 
(Eivissa) 
Estius 2003 

Cala Salada Gymnodinium sp. 7.17 - 10° Tintoré, 2007 
(Eivissa). Estius 

2003 i 2004 

Cala Tarida Alexandrium taylori Balech sien, 10° Tintoré, 2007 
(Eivissa) 

Estius 2003, 2005 

i 2006 

S'Arenal Leptocylindrus minimus Gran 1.22 - 106 Aquest estudi 
(Mallorca) 85.62 - 10° 

Juny 2004 

Sant Elm Alexandrium taylori Balech 81.56 - 10° Tintoré, 2007 
(Mallorca) 

Estiu 2004 

Cala Santanyí Lepidodinium chlorophorum 82,13. 108 Toul et al., 
(Mallorca) (Elbrächter i Schnepf) Hansen, 2008 

Estius 2004 i Botes i Salas 

2006 

Cala en Porter Lepidodinium chlorophorum 83.33 - 10° Toul et al., 
(Menorca) (Elbrächter i Schnepf) Hansen, 2008 

Estiu 2004 Botes i Salas 

Cala en Blanes Lepidodinium chlorophorum 84.16 - 10° Moul et al., 
(Menorca) (Elbrächter i Schnepf) Hansen, 2008 

Estiu 2004 Botes i Salas 

Palmanova Gymnodinium sp. 82.88 - 10° Tintoré, 2007 
(Mallorca) 

Estiu 2005 

Santa Ponça Lepidodinium chlorophorum 88.55. 10 Toul et al., 
(Mallorca) (Elbrächter i Schnepf) Hansen, 2008 

Estiu 2005 Botes i Salas 

Cala Alcalfar Lepidodinium chlorophorum *6.59 - 10° Toul et al., 
(Menorca) (Elbrächter i Schnepf) Hansen, 2008 

Estiu 2005 Botes i Salas 

Portinatx Alexandrium taylori Balech 82.39 . 10% Tintoré, 2007 
(Eivissa) 

Estiu 2005 

Port Maó Pseudo-nitzschia 9.92 - 10° Aquest estudi 
(Menorca) pseudodelicatissima (Hasle) *4.86 - 10° 

Setembre 2005 Hasle 

Cala Vadella Alexandrium taylori Balech 89.87. 10° Tintoré, 2007 
(Eivissa) Estius 

2005 i 2006 

Peguera Gymnodinium sp. 85.02 - 10° Tintoré, 2007 
(Mallorca) 

Estiu 2006 

Binissafúller Gymnodinium sp. 82.37. 10° Tintoré, 2007 
(Menorca) 


Estiu 2006 




















M. Puigserver i G. Moyà, Actualització de les proliferacions algals nocives (PANs) a Balears 37 





























Cala Torrent Lepidodinium chlorophorum 51.89 - 10° - Toul et al., 
(Eivissa) (Elbrächter i Schnepf) Hansen, 2008 

Estiu 2006 Botes i Salas 

Port Maó Chaetoceros spp. 1.99 - 10° - Aquest estudi 
(Menorca) *8.11- 10° 

Agost 2006 

Port de Maó Phaeocystis sp. 2.36 - 10° - Aquest estudi 
(Menorca) Altres Primnesioficies *8.39 . 10° 

Agost 2007 

S’ Arenal Chaetoceros sp. 1.63 - 10° - Aquest estudi 
(Mallorca) 47.29 - 10° 

Octubre 2007 

Cala Santanyí Lepidodinium chlorophorum 1.69 - 10° - Aquest estudi 
(Mallorca) (Elbràchter i Schnepf) Hansen, 88.0 -105 

Juliol 2008 Botes i Salas 

Port d'Andratx Phaeocystis sp. 1.57 - 10° - Aquest estudi 
(Mallorca) Altres Primnesiofícies *7.29 - 10° 

Octubre 2008 

Santa Eulària Alexandrium taylori Balech 82,14 -10% - Aquest estudi 
(Eivissa) Phaeocystis sp. 

Juliol 2011 

Cala Santanyí Lepidodinium chlorophorum 2.39 - 10° - Aquest estudi 
(Mallorca) (Elbràchter i Schnepf) Hansen, *8.61 -10% 

Juliol 2015 Botes i Salas 























"Concentració cel-lular de l'espècie o espècies majoritàries. 


2007, Illoul et al., 2008), però la majoria 
corresponen a zones molt localitzades. 

Hem de recordar també que hi ha certes 
diferències en la temporalització dels 
estudis recollits en el present treball. 
Algunes dades corresponen a mostres 
obtingudes únicament durant el temps que 
s'han produit les discoloracions (Moyà i 
Martínez-Taberner, 1993; Forteza i 
Quetglas, 1995; Forteza et al, 1998; 
Puigserver et al., 1999; i part d'aquest 
estudi), altres dades corresponen a períodes 
concrets com són els estius del 2003 al 
2006 a tot el litoral Balear (Tintoré, 2007, 
Tlloul et al., 2008), altres són part del 
seguiment de la comunitat fitoplanctònica 
al llarg de tot l'any, com el realitzat al port 
d'Andratx de 1995 a 1998 (Moyà et al., 
2000, Puigserver, 2003), i finalment trobam 
el seguiment més prolongat en el temps, tot 


i que canviant la freqiiéncia de recollida de 
mostres, que s'ha realitzat al port de Maó 
des de 1993 fins a l'actualitat (Forteza, 
1993, part d'aquest estudi). 

Per tenir una idea més visual de la 
distribució de les PANs al litoral de les 
Balears mostram la seva localització en el 
mapa de la Fig. 1. Per una banda, s'observa 
l'existència de registres de proliferacions a 
una part important del litoral Balear, amb 
excepció del litoral nord de Menorca, quasi 
tot el llevant, sud-est i costa nord de 
Mallorca i l'illa de Formentera. Per altra 
banda, es localitzen dues zones que 
semblen especialment conflictives, de les 
que tenim registres recurrents en diferents 
anys i que són la zona sud-oest de 
Mallorca, de la platja de Palma fins a Sant 
Elm, i la zona als voltants de Sant Antoni 
de Portmany a l'illa d'Eivissa (Fig. 1). 

Fig. 1. Mapa de localització de les proliferacions algals nocives (PANs). Símbols buits indiquen 
primers registres de PANs en una àrea. Símbols acolorits indiquen PANS recurrents. 
Fig. 1. Harmful Algae Blooms (HABs) location map. Empty symbols indicate a first HAB in the area. 


Colored symbols indicate recurrent HABs. 


Així mateix, hi ha altres zones concretes 
que també han mostrat recurrència de 
proliferacions com són el port de Maó, Es 
Canutells i cala Alcalfar a Menorca, cala 
Santanyí a Mallorca i Es Canar a Eivissa. 
Bàsicament, aquestes zones es troben 
sotmeses a una forta pressió antrópica, ja 
sigui urbanística de caire residencial, 
portuària o turística en general. Algunes de 
les proliferacions han estat relacionades 
directament amb factors antròpics, com és 
el cas de la proliferació del port de Palma al 
març de 1999 (Puigserver ef al., 1999). 
Aquesta proliferació s'associa a unes 


concentracions extraordinàriament altes de 
nutrients, que necessàriament han de tenir 
un origen extern al sistema, elevades 
temperatures i estabilitat de l'aigua causada 


pels successius espigons del port 
(Puigserver et al., 1999). Un altra exemple, 
són els creixements fitoplanctònics 


observats al port de Maó coincidint amb 
unes feines de dragat realitzades l'any 2000 
(Puigserver et al., 2001). 

Finalment, per analitzar la distribució 
geogràfica de PANs causades per diferents 
grups de microalgues, mostram a la Fig. 2 
un recull de les que han assolit abundàncies 

Fig. 2. Mapa de localització de les proliferacions algals nocives (PANS) amb abundàncies cel: lulars 


de les espècies majoritàries superiors a 10° cel-1* 


i altres proliferacions causants de discoloracions, 


indicant el grup de microalgues dominant. Símbols buits indiquen primers registres de PANS en una 


àrea. Símbols acolorits indiquen PANS recurrents. 


Fig. 2. Harmful Algae Blooms (HABs) location map with causative species cell abundances higher 


than 10° cèl ll and other red tides, showing the taxonomic group of causative species. 


Empty 


symbols indicate a first HAB in the area. Colored symbols indicate recurrent HABs. 


cel-lulars superiors a 10° cél-I' de les 
espècies majoritàries, indicant el grup de 
microalgues dominant en cada cas. Així 
mateix, també s'inclouen les proliferacions 
amb registres d'abundàncies cel-lulars 
inferiors però que han provocat 
discoloracions de les aigües i que hem citat 
anteriorment. Podem veure que les 
proliferacions d'altes densitats o associades 
a discoloracions han estat causades 
majoritàriament per diferents espècies 
dinoflagel-lades i que en molts casos 


presenten recurrència. Les dinoflagel-lades 
tenen cicles biològics complexes amb 
formes enquistades que romanen en els 
sediments durant les èpoques desfavorables 
(Anderson et al., 1995) i que, en part 
justifiquen la recurrència de les seves 
proliferacions. Una vegada aquestes algues 
s'han instal-lat en una zona és més probable 
que es repeteixin aquests tipus d'esdeve- 
niments. 

Per altra banda, podem observar com les 
proliferacions associades a altres grups, 

diatomees i flagel-lades, han estat més 
limitades, sembla que la recurrència de 
proliferacions d'aquests grups no és tan 
clara (Fig. 2). A més, en el cas de la 
proliferació del port de Sóller, tot i que hem 
representat l'espècie majoritària que era 
una petita flagel-lada, hem de recordar que 
la proliferació també es va associar a 
elevades abundàncies de dues dinoflagel-- 
lades (Moyà i Martínez-Taberner, 1993). 
Les diatomees són un grup amb elevades 
taxes de reproducció, que es veu afavorit en 
condicions de turbuléncia i altes 
concentracions de nutrients (Margalef, 
1974b; Duarte et al., 2000). Concretament, 
les diatomees proliferen quan les 
aportacions de nutrients són continuades, 
mentre que les entrades disperses de 
nutrients afavoreixen el creixement de 
flagel-lats i Gymnodinials (Carrada et al., 
1981). Així mateix, s'ha constatat que les 
flagel-lades incloent —dinoflagel:lades 
presenten estratègies nutricionals 
alternatives com són l'eficiència en baixes 
concentracions de nutrients (Smayda, 
1997), preferència per formes de nitrogen 
reduides com l'amoni i la urea (DeYoe i 
Suttle, 1994) i mixotròfia per ingestió de 
partícules o absorció de composts organics 
dissolts (Granéli 1 Carlsson, 1998; Masó 1 
Garcés, 2006). Les formes de nitrogen en 
aigües marines costaneres han canviat 
dràsticament per culpa de les activitats 
antròpiques i han de considerar-se un factor 
clau per a l'augment de les PANs (Masó i 
Garcés, 2006) i de manera particular les 
formes de nitrogen orgàniques (Glibert et 
al., 2001). 

Volem fer una darrera referència al fet 
de que no tenir registres científics de PANS 
a determinades zones no garanteix que no 
s'hi hagin produit. Tot i això, les zones que 
per ara semblen lliures — d'aquestes 
proliferacions coincideixen en tenir algunes 
característiques en comú. Per una part, la 


zona nord de Menorca, llevant, sud-est i 
costa nord de Mallorca poden veure's 
afavorides per trobar-se més afectades per 
la dinàmica de mar oberta. Per altra banda, 
Formentera possiblement quedaria lliure pel 
seu estat més natural, menor població i una 
pressió antròpica de caire més estacional. 


Agraiments 


Una part d'aquest treball ha estat 
possible gràcies a diversos contractes de 
col-laboració entre la Conselleria 
d'Agricultura i Pesca del Govern Balear, o 
els respectius Consells Insulars de Mallorca 

ambient de l'Ajuntament de Calvià, i a la 
Sra. Mi Cruz Iglesias, responsable de la 
biblioteca del Centre Oceanogràfic de 
Balears, per la seva ajuda en la recerca 

